CELEX: 32013D0384
Language: hr
Date: 2013-07-15 00:00:00
Title: Odluka Vijeća 2013/384/ZVSP od 15. srpnja 2013. o izmjeni Odluke 2012/325/ZVSP o produljenju mandata posebnog predstavnika Europske unije za Sudan i Južni Sudan

16.7.2013   
            
            
               HR
            
            
               Službeni list Europske unije
            
            
               L 193/29
            
         ODLUKA VIJEĆA 2013/384/ZVSP
   od 15. srpnja 2013.
   o izmjeni Odluke 2012/325/ZVSP o produljenju mandata posebnog predstavnika Europske unije za Sudan i Južni Sudan
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 11. kolovoza 2010. donijelo Odluku 2010/450/ZVSP (1) o imenovanju gđe Rosalind MARSDEN posebnim predstavnikom Europske unije (PPEU) za Sudan.
            
         
               (2)
            
            
               Vijeće je 1. kolovoza 2011. donijelo Odluku 2011/499/ZVSP (2) kojom je izmijenjen mandat i titula PPEU-a s obzirom na deklaraciju o neovisnosti Južnog Sudana. Mandat PPEU-a istječe 30. lipnja 2013.
            
         
               (3)
            
            
               Mandat PPEU-a trebalo bi produljiti za daljnje razdoblje od četiri mjeseca.
            
         
               (4)
            
            
               PPEU će provoditi mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora.
            
         
               (5)
            
            
               Odluku 2012/325/ZVSP trebalo bi stoga izmijeniti na odgovarajući način,
            
         DONIJELO JE OVU ODLUKU:
   Članak 1.
   Odluka 2012/325/ZVSP mijenja se kako slijedi:
   
               1.
            
            
               Članak 1. zamjenjuje se sljedećim:
               „Članak 1.
               Posebni predstavnik Europske unije
               Mandat gđe Rosalind MARSDEN kao PPEU-a za Sudan i Južni Sudan produljuje se do 31. listopada 2013. Mandat PPEU-a može završiti ranije, ako Vijeće tako odluči, na prijedlog Visokog predstavnika Unije za vanjske poslove i sigurnosnu politiku (VP).”
            
         
               2.
            
            
               U članku 5. stavku 1. dodaje se sljedeći podstavak:
               „Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. srpnja 2013. do 31. listopada 2013. iznosi 690 000 EUR.”
            
         
               3.
            
            
               Umeće se sljedeći članak:
               „Članak 12.a
               Pomoć u vezi s odštetnim zahtjevima
               PPEU i njegovo osoblje Komisiji pružaju administrativnu pomoć i pristup relevantnim dokumentima u vezi sa svim odštetnim zahtjevima koji proizlaze iz njegovog mandata, kao i iz mandata prethodnih PPEU-ova za Sudan te pomažu u osiguravanju elemenata za odgovor na takve zahtjeve.”
            
         Članak 2.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. srpnja 2013.
   
      Sastavljeno u Bruxellesu 15. srpnja 2013.
      
         
            Za Vijeće
         
         
            Predsjednik
         
         V. JUKNA
      
   
   
      (1)  SL L 211, 12.8.2010., str. 42.
   
      (2)  SL L 206, 11.8.2011., str. 50.